पाएं अपने शहर की ताज़ा ख़बरें और फ्री ई-पेपरडाउनलोड करें
आवां क़स्बे में कोरोना से मौते होने का सिलसिला रोकने के लिये सभी ग्रामवासी यहां के प्राचीन शिव मंदिर राजकलेश्वर में अखण्ड जोत प्रज्वलित है। यह अखण्ड जोत तब तक चलेगी, जब तक कोरोना देश से न चला जाए।
आवा कस्बे में कोरोना का प्रकोप ज़बर्दस्त फैल गया है। औसतन इस क़स्बे में कोरोना से हर दिन एक मौत हो रही है। मौत का ये सिलसिला थम ही नहीं रहा। गत 15 दिनो में 15 मौतें हो गई। एक परिवार के दो जवान भाई मर गए है। तो दूसरे परिवार के सगे तीन भाई भी संसार छोड़ गए । गुज़रे रविवार को 4 मौते एक साथ हुई तो पूरा गांव ख़ौफ़जदा हो गया। तब गांव वालों ने राजकेश्वर भगवान शिव के मंदिर में अखण्ड जोत जलाने का फ़ैसला लिया है।
तालाब किनारे बना है ये प्राचीन मंदिर
एक बड़े तालाब के किनारे बना राजकलेश्वर मंदिर बहुत प्राचीन है। जहाँ जीविता पुरुष बाबा की समाधियाँ है। इस मंदिर से बारहपुरा और आँवा क़स्बे के लोगों की गहरी आस्था है।
घास बाबा की सवारी निकाली
आवां कस्बे में लगातार कोरोना से हो रही मौतों को लेकर लोगों में भय का माहौल है। लोग इसे प्राकृतिक आपदा मानते हुए इसे रोकने के लिए सोमवार को पूरे गांव में घास बाबा की सवारी निकाली थी। मान्यता है कि जब- जब भी गांव में कोई बड़ी प्राकृतिक आपदा आती है तो उसे रोकने के लिए घास भैंरु की सवारी निकाली जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva awa_Deva hin_Deva hin_Deva zho_Hant eng_Latn